open-index/open-wikipedia-markdown huggingface dataset:
אנתוני מייקל הול

**אנתוני מייקל הול** (באנגלית: **Anthony Michael Hall**; נולד ב-14 באפריל 1968) הוא שחקן, מפיק ובמאי אמריקאי. הול נודע במיוחד בזכות התפקידים אותם גילם בסרטי ההתבגרות של ג'ון יוז במהלך שנות ה-80 - "בת 16 הייתי", "מועדון ארוחת הבוקר" ו"חלומות צעירים".

## ביוגרפיה
אנתוני מייקל הול נולד ב-1968 בשם מייקל אנתוני הול בשכונת ווסט רוקסברי בעיר בוסטון שבמסצ'וסטס. אמו, מרסדס הול, הייתה זמרת בלוז-ג'אז, ואביו, לארי הול, היה בעל מוסך. הוריו התגרשו כאשר הוא היה בן חצי שנה.

בגיל שלוש הוא ואמו עברו לתקופה קצרה לאזור החוף המערבי, שם אמו עבדה כזמרת. לאחר שנה וחצי, הם חזרו לאזור החוף המזרחי, ובסופו של דבר עברו לגור בעיר ניו יורק, שם הול גדל. להול יש אחות למחצה מנישואיה השניים של אמו.

הול החל את קריירת המשחק שלו בגיל שבע כאשר בתחילה שיחק בפרסומות. בשנת 1980 כיכב בהופעת הבכורה הטלוויזיונית שלו בסרט הטלוויזיה "The Gold Bug", בו הוא גילם את אלן אדגר פו הצעיר. הסרט זכה בהמשך בפרס אמי.

פריצת הדרך הגדולה של הול הגיעה ב-1983 כאשר לוהק לככב בתפקיד ראסטי גריסוולד בסרט "נסיעה נעימה, המפתחות בפנים" בבימויו של הרולד ראמיס. בשנה שלאחר מכן זכה לפרסום רב כאשר כיכב בשניים מסרטי ההתבגרות של ג'ון יוז "בת 16 הייתי", ו"מועדון ארוחת הבוקר". בשנת 1985 הול כיכב בסרט "חלומות צעירים" של יוז.

בשנת 1985, בהיותו בגיל 17, הול הפך לחבר הצוות הצעיר ביותר בתולדות תוכנית המערכונים האמריקאית סאטרדיי נייט לייב, בה הוא השתתף בעונה של 1985–1986.

בסוף שנות ה-80 ובמהלך שנות ה-90 הול כיכב בין היתר בסרטים "Johnny Be Good" בשנת 1988 ו"המספריים של אדוארד" בשנת 1990.

בין השנים 2002 עד 2007 הול גילם את התפקיד הראשי בעיבוד הטלוויזיוני של הספר "החצי האפל" מאת סטיבן קינג.

בשנת 2008 שיחק בסרט "האביר האפל" בו הוא גילם מגיש חדשות ובשנת 2017 שיחק בסרט "War Machine" בכיכובו של בראד פיט.

## חיים אישיים
הול מתגורר בשכונת פלאיה דל ריי בלוס אנג'לס.

בשנת 2020 הול התחתן עם השחקנית הסלובקית-קנדית לוסיה אוסקרובה. בנם הראשון של בני הזוג נולד ביוני 2023.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא אירי
קטגוריה:אמריקאים ממוצא איטלקי
קטגוריה:אמריקאים שנולדו ב-1968
וסבולוד גרשין

**וסבולוד גרשין** (ברוסית: **Всеволод Михайлович Гаршин**, וסבולוד מיכאילוביץ' גרשין; 14 בפברואר 1855 – 5 באפריל 1888) היה סופר ומשורר רוסי, שנודע בעיקר בסיפוריו הקצרים וביכולתו הייחודית לשלב בין רגישות אמנותית לתחושת מוסר עמוקה. יצירתו מתאפיינת בחקר הדילמות המוסריות של בני אדם ובגישה אמפתית לחולשותיהם.

## ביוגרפיה
וסבולוד גרשין נולד בכפר בכפר יאכנובו שבמחוז אוריול שבאימפריה הרוסית (כיום מחוז בלגורוד, רוסיה). הוא היה בנו של איש צבא ואמו הייתה אישה משכילה, שהשפיעה רבות על עיצוב עולמו הרוחני. בילדותו חווה גרשין טלטלות רבות, כולל גירושי הוריו, שאירעו כאשר היה צעיר מאוד.

גרשין למד בגימנסיה שבסנקט פטרבורג, ובהמשך נרשם ללימודי הנדסה באוניברסיטת סנקט פטרבורג. עם פרוץ המלחמה העות'מאנית-רוסית (1877–1878) התנדב גרשין לשירות צבאי והשתתף בלחימה. חוויותיו מהמלחמה השפיעו עמוקות על כתיבתו וסיפקו השראה לחלק מיצירותיו הבולטות ביותר.

## יצירתו
גרשין כתב בעיקר סיפורים קצרים, שהתפרסמו בעיתונים ובכתבי עת ספרותיים. בין יצירותיו הידועות:
* **"ארבעה ימים" (Четыре дня)** – סיפור נוקב על חייל שנפצע בקרב ונאלץ לבלות ארבעה ימים לצד גופתו של אויב שנהרג. הסיפור בוחן את הפחד, הסבל והאנושיות במצבי קיצון.
* **"הפרח האדום" (Красный цветок)** – סיפור סמלי על מאבק האדם בשיגעון, הנחשב לאחת מפסגות יצירתו.
* **"האות האחרון" (Последнее письмо)** – יצירה שבה הוא מתמודד עם נושאים של אהבה, בגידה ומוות.

כתיבתו של גרשין מתאפיינת ברגישות חברתית יוצאת דופן. הוא הביע חמלה כלפי הסובלים והמודרים בחברה ועסק בדילמות מוסריות כמו מלחמה, עוני וסבל אנושי.

בסיפוריו מתמודד גרשין עם קשיים בתפיסה אידיאליסטית של המציאות כפי שהיה נפוץ ברוסיה בתקופתו. בסיפור 'ארבעה ימים' מתאר גרשין כיצד חייל רוסי פצוע שהצטרף למלחמה מתוך מחשבות חיוביות ולשם עשיית טוב, שוכב ללא יכולת תנועה בסבך צמחייה ומתבונן בגופה של חייל טורקי שהוא עצמו הרג. הגופה הולכת ונרקבת, הגוף מתפורר, החייל הרוסי מבין שגם הוא תיכף ימות ויעבור תהליך התפרקות דומה. הסיפור מבטא את התפרקותה של המציאות ואת שבריריותה אל מול האידיאלים הגדולים של החיים.

בסיפור 'הפרח האדום', גרשין מייצר אמפתיה אצל הקורא כלפי אדם המאושפז בבית חולים למשוגעים שעורג לקטוף את הפרח האדום שנמצא בגינת בית החולים ובעיניו קטיפת הפרח תציל את העולם. גרשין מתאר את האידיאליסטים כדמויות שתפיסת המציאות שלהם נדמית לרוב האנשים סביבם פסיכוטית. 

## חייו האישיים
גרשין סבל ממצוקות נפשיות לאורך חייו, ככל הנראה כתוצאה מדיכאון קליני והתקפי חרדה. למרות תמיכתם של חבריו ומשפחתו, הוא חווה משברים נפשיים חוזרים ונשנים. בשנת 1888, כשהיה בן 33 בלבד, שם קץ לחייו לאחר שקפץ אל מותו ממדרגות בניין.

## מורשת
וסבולוד גרשין נחשב לאחד הכותבים הבולטים של הספרות הרוסית במחצית השנייה של המאה ה-19. אף על פי שכתב כמות מצומצמת של יצירות במהלך חייו הקצרים, סיפוריו ממשיכים לעורר השראה ולרגש קוראים ברחבי העולם. יצירותיו מתורגמות לשפות רבות, והוא נותר דמות משמעותית בתולדות הספרות הרוסית.

## קישורים חיצוניים

* 
* 

* 

## הערות שוליים

קטגוריה:סופרים רוסים
האחות הרביעית

**האחות הרביעית** הוא אלבום הפסקול של העונה הרביעית של סדרת הקומדיה הישראלית, "האחיות המוצלחות שלי" ומבוצע כולו על ידי הזמרת-יוצרת הישראלית, עלמה גוב. האלבום יצא לאור ב-30 בספטמבר 2024 בהוצאת גוב, טדי הפקות וחברת Yes.

## רקע
ב-8 בספטמבר 2024, עלתה העונה הרביעית של סדרה הקומדיה "האחיות המוצלחות שלי". ב-30 בספטמבר יצא בפלטפורמות הסטרימינג הפסקול של העונה, אותו כתבה במלואו עלמה גוב.

בעונה הרביעית, מור (טס השילוני), האחות הצעירה, יוצאת לטיול אחרי צבא בהודו שמלא בהרפתקאות לא צפויות. גורי אלפי, במאי הסדרה, ביקש מגוב לכתוב מוזיקה "מתוך התת-מודע של מור".

## הרכב
הפסקול כולל תשעה קטעים אינסטרומנטליים וארבעה שירים: "היי אני רוצה להגיד לך", "השיר של מור", "במקום אחר" ו"מור לא מפחדת". גורי אלפי העניק לעלמה גוב יד חופשית בתהליך היצירה ונתן הערות מדויקות.

דניאל יצחקי הפיק, ניגן, שר, והיה שותף מרכזי בהפקת המוזיקה.

## ביקורות
בביקורת על העונה בכתבה באתר Time Out תל אביב, כתב אבישי סלע כי תפקידה של גוב בעונה מתואר כ"דמות רביעית סמויה", בזכות התרומה המשמעותית שלה באמצעות המוזיקה.

## רשימת רצועות

## קישורים חיצוניים

## הערות שוליים

קטגוריה:אלבומי עלמה גוב
קטגוריה:אלבומים בעברית
קטגוריה:פסקולי טלוויזיה
האליפות הלאומית של ארצות הברית בטניס 1924

**האליפות הלאומית של ארצות הברית בטניס 1924** הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-11 באוגוסט בתחרות גברים שהסתיימה ב-16 באוגוסט. ב-25 באוגוסט החלו תחרויות נשים שהסתיימו ב-2 בספטמבר. למעט תחרות זוגות גברים התחרויות התקיימו במועדון הטיז וסט סייד שבקווינס. תחרויות זוגות הגברים התקיימו בפרברי בוסטון.

בהתאם להחלטה של הפדרציה הבין-לאומית לטניס החל משנת 1924 מספר תחרויות קיבלו מעמד מיוחד שבהמשך קיבל שם גראנד סלאם. תחרות ארצות הברית הפתוחה הייתה השלישית בסדר הכרונולוגי (לאחר אליפות וימבלדון). 

הלן וילס ניצחה ב-3 תחרויות (לנשים, זוגות נשים וזוגות מעורבים).

## התחרות
### תחרות הגברים
[ימין|ממוזער|180px|[ביל טילדן, מנצח תחרות הגברים]]
לתחרות זו נרשמו 84 טניסאים שחולקו ל-8 בתים. מנצח אליפות וימבלדון 1923 ביל טילדן נפגש במשחק הגמר עם ויליאם ג'ונסטון (ארצות הברית) וניצח ב-3 מערכות. לביל טילדן זה היה הניצחון ה-5 ברציפות בתחרות.

### תחרות הנשים
שמאל|ממוזער|180px|קתלין הלן וילס, מנצחת תחרות הנשים
בתחרות הנשים השתתפו 59 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# '''הלן וילס , ניצחה בתחרות
# מולה מלורי , הפסידה בגמר
# מרי בראון , הודחה בחצי הגמר
# אלאנור גוס , הודחה בחצי הגמר
# מריון ג'סופ , הודחה ברבע הגמר
# מיימי מקדולנד , הודחה ברבע הגמר
# אדית סיגורני , הודחה בסיבוב השלישי
# מרתה בייארד , הודחה ברבע הגמר

מולה מלורי (ארצות הברית) שניצחה בתחרות 1922 נפגשה במשחק הגמר עם הלן וילס שניצחה בתחרות 1923 והפסידה ב-2 מערכות.

### תחרות זוגות גברים
בתחרות השתתפו מספר זוגות. במשחק הגמר הוורד קינסי/רוברט קינסי נפגשו עם זוג מאוסטרליה ג'רלד פטרסון/פט אוהרה וניצחו אותם ב-5 מערכות.

### תחרות זוגות נשים
בתחרות השתתפו 33 זוגות. במשחק הגמר הלן וילס/הייזל הוצ'קיס וייטמן נפגשו עם אלאנור גוס/מריון ג'סופ גם הן מארצות הברית וניצחו ב-2 מערכות.

### תחרות זוגות מעורבים
בתחרות השתתפו 28 זוגות. במשחק הגמר הלן וילס/וינסנט ריצ'רד נפגשו עם מולה מלורי/ביל טילדן גם הם מארצות הברית וניצחו ב-3 מערכות.

## קישורים חיצוניים

* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 454–483. .
* תחרות גברים
* תחרויות זוגות מעורבים
* תחרות הנשים וזוגות נשים

## הערות שוליים

1924
ארצות הברית
קטגוריה:1924 בארצות הברית
גיבורים (מיני-אלבום)

**גיבורים** הוא המיני-אלבום הראשון של הראפר והזמר הישראלי עטר מיינר. האלבום יצא לאור ב-12 בדצמבר 2024, על ידי חברת התקליטים יהלום.

## רשימת רצועות

## קישורים חיצוניים

קטגוריה:מיני-אלבומי בכורה מ-2024
קטגוריה:אלבומי עטר מיינר
קטגוריה:אלבומים בעברית
קטגוריה:אלבומים שהופקו על ידי טהר שפי
קטגוריה:אלבומים שהופקו על ידי עטר מיינר
קטגוריה:אלבומי חברת תקליטי יהלום
חלק ב

"**חלק ב**" הוא אלבום האולפן הרביעי של הזמר הישראלי הראל סקעת. הוא יצא לאור ב-24 בנובמבר 2024 בהוצאת חברת NMC יונייטד אנטרטיינמנט.

## רקע
האלבום מציין עשרים שנות יצירה מוזיקלית ויצא שבע שנים לאחר אלבום האולפן האחרון שלו, "אהבה מסובבת הכל". האלבום נכתב בזמן מלחמת חרבות ברזל.

סקעת מתאר את האלבום כנקודת ציון משמעותית בחייו האישיים והמקצועיים, הכוללת חשבון נפש, התמודדות עם עברו, ותכנון עתידו.

## הרכב
האלבום כולל תשעה שירים, ששלושה מתוכם נכתבו והולחנו בשיתוף של הראל סקעת עצמו: "לבד", "אין לי אוויר" ו-"סליחה".

בין היוצרים באלבום נמצאים אליעד נחום, רותם כהן, אבי אוחיון, קובי מרימי, רועי מכלוף, תומר בירן, טל קסטיאל, צליל קליפי, גל ג'ו כהן, עדן אטד ורז קופרמן, טל "טליסמאן" בן נון, מתן לוי, נעם חורב וסתיו שמש.

השיר "לבד" נבחר לפתוח את האלבום, והוא מלווה בקליפ המשחזר את הקליפ מסינגל הבכורה של סקעת, "ואת". הקליפ צולם במיקום המקורי, באותה סמטה ובאותו הבר, עם הקאסט המקורי ששב לקחת חלק בצילומים החדשים. התסריט של הקליפ החדש משחזר את הפריימים מהקליפ המקורי.

## רשימת רצועות

## קישורים חיצוניים

## הערות שוליים

קטגוריה:אלבומי הראל סקעת
קטגוריה:אלבומים בעברית
קטגוריה:אלבומים שהופקו על ידי אלון פרץ
קטגוריה:אלבומים שהופקו על ידי גלעד מרקוביץ'
קטגוריה:אלבומים שהופקו על ידי טליס
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי עדן אטד
קטגוריה:אלבומים שהופקו על ידי רז קופרמן
קטגוריה:אלבומים שהופקו על ידי תומר בירן
קטגוריה:אלבומי חברת NMC יונייטד אנטרטיינמנט
שירי עגבים

הביטוי **שירי עֲגָבִים** הוא כינוי במקורות היהודיים לשירי אהבה ושירים המכילים דברי שחוק וחשק.

## במקרא
השימוש במונח מופיע לראשונה בספר יחזקאל: , כלומר, אנשים מגיעים לשמוע את דבר הנבואה מצד צחות הלשון שבמסירתה אך אינם מקיימים אותה בפועל. הרד"ק מבאר ששירי עגבים הכוונה לשירי חשק.

בפסוק הקודם נאמר: , את משמעות המשפט "כי עגבים בפיהם" מפרש הרד"ק במשמעות של "לעג בפיהם".

המלבי"ם כתב בביאור המושג 'עגבים': .

## בפוסקים
כתב בספר חסידים .

בשולחן ערוך כתב . כעין זה כתב בכלבו ונפסק ברמ"א לעניין העברת שליח ציבור מתפקידו:

וכן בשער הציון הביא בשם המאמר מרדכי שכתב "שכבר הזהירו השל"ה ושאר ספרי מוסר שלא לשיר שירי עגבים לתינוק מפני שמוליד בו טבע רע, ובלאו הכי יש איסור בשירי עגבים ודברי נבלות ושומר נפשו ירחק מזה". וכן כתב בערוך השולחן .
## בתרבות
* רבי אברהם אבן עזרא בשירו "שירת האומות" כותב ביחס לשירי המוסלמים .
* בהקדמה לספר תחכמוני כותב אלחריזי 
* בתגובה לביקורת של רבי מנחם די לונזאנו לשיר "כתובת ישראל" המנוסח ככתובה בין ישראל לה' בעת מתן תורה, ענה הרב ישראל נג'ארה בהקדמה לספרו זמירות ישראל: 
* הרב שמחה קאלימאני חיבר את "לא שירי עגבים זמירותיך" - סונט לכבודו של משה חיים לוצאטו.
* כשעורכי עיתון המשכילים "המאסף" פנו לנפתלי הרץ וייזל בבקשה שיכתוב אצלם, הסכים רק בתנאי שלא יתפרסמו בעיתון "שירי עגבים", לא יהיה עיסוק במיתולוגיה היוונית ולא ייכתבו דברי לגלוג וסאטירה על המסורת היהודית. ככל הנראה כוונתו הייתה לשיריו של אפרים לוצאטו.
* יהודה ליב בן-זאב רצה להראות שניתן להשתמש בעברית המקראית לכל סוגי השירה ובעקבות זאת כתב את "שיר עגבים", שיר פורנוגרפי בוטה שאיש לא העז להדפיסו עד המאה העשרים והוא עבר בין דורות המשכילים בהעתקות בכתב יד.

## קישורים חיצוניים
* 
* 
* 

## ביאורים

## הערות שוליים

עגבים
קטגוריה:מוזיקה יהודית
קטגוריה:צנזורה
סוהיל דיאב

**סוהיל דיאב** (ערבית: **سهيل ذياب**) הוא פוליטיקאי ערבי־ישראלי שכיהן כראש עיריית טמרה בין השנים 2013 ל-2024.

במקצועו הוא רופא מומחה לרפואה פנימית ולרפואה דחופה. טרם בחירתו לראשות העירייה עבד במשך שנים ארוכות בבית החולים רמב"ם.

בבחירות בשנת 2003 התמודד כנגד ארבעה מועמדים אחרים אך זכה רק ל-20.27% מהקולות ולא עלה לסיבוב השני בו ניצח עאדל אבו אל היג׳א.

בבחירות 2008 התמודד לראשות העירייה מול שבעה מועמדים אחרים, אך זכה רק ב-21.11% מהקולות ולא עלה לסיבוב השני בו ניצח מוסא אבו רומי (שכיהן כבר כראש העירייה בשנים 1998–2003).

בבחירות 2013 התמודד כנגד ראש העיר המכהן מוסא אבו רומי ונבחר ברוב של 56.32%. בבחירות 2018 התמודד פעם נוספת כנגד מוסא אבו רומי, ד"ר אחמד חיגאזי והמהנדס מוסטפא אבו רומי. בסיבוב הראשון זכה במספר הקולות הגבוה ביותר (32.92) ובסיבוב השני ניצח שוב את מוסא אבו רומי ברוב של 50.54%.

במהלך כהונתו, פעל לקידום שיתוף פעולה בין רשויות יהודיות וערביות בצפון הארץ, והדגיש את חשיבות הדו-קיום והעבודה המשותפת.

באוגוסט 2023 התרחש ירי לעבר ביתו בטמרה. האירוע הסתיים ללא נפגעים, והחשוד בירי, צעיר בן 19, נעצר והוגש נגדו כתב אישום.

בבחירות 2024 התמודד פעם נוספת כנגד מוסא ומוסטפא אבו רומי, והפסיד למוסא אבו רומי שנבחר להחליפו בראשות העירייה.
## קישורים חיצוניים

## הערות שוליים

קטגוריה:טמרה: אישים
קטגוריה:ערבים בראשות רשויות מקומיות בישראל
קטגוריה:רופאים ערבים ישראלים
אופיר לוי (כדורסלן)

**אופיר לוי** הוא כדורסלן ומאמן כדורסל ישראלי, המאמן ומשחק נכון ל-2025 במכבי ירושלים מליגה א' דרום.

## קריירת כדורסל
לוי החל את דרכו בקבוצות הצעירות של הפועל ירושלים ובנבחרות הצעירות של ישראל. בעונת 2004/2005 נבחר לחמישיית העונה בנוער.

בין 2003 ל-2005 שיחק בקבוצת הנוער של הפועל ירושלים, בה כיכב ואותה הוביל עד לגמר אליפות הנוער ב-2005, שם נפצע וקבוצתו הפסידה למכבי תל אביב של עמרי כספי, גל מקל ויוראי מצלאוי.

בעונת 2005/2006 הצטרף לקבוצת הבוגרים של הפועל ירושלים, בה שיחק במשך עונה אחת. בעונת 2006/2007 שיחק בבית"ר בנימינה מהליגה הלאומית, ובעונת 2007/2008 בהפועל לב השרון, אף היא מהליגה הלאומית. בעונת 2008/2009 שיחק לוי בעירוני אשקלון מליגת העל, ולאחר מכן עבר להפועל גלבוע גליל מליגת העל. בעונת 2009/2010 שיחק בעירוני נס ציונה מהליגה הלאומית ובעונת 2010/2011 שיחק לוי באליצור רמלה מהליגה הלאומית, ובמכבי הוד השרון. מעונת 2011/2012 עבר לקבוצות בליגות הנמוכות יותר, בין השאר מכבי מעלה אדומים עמה עלה מליגה א' לליגה הארצית ואף זכה בגביע האיגוד, ולאחר מכן בית"ר ירושלים שנעה בין ליגה א' לליגה ב' בתקופתו בה.

בעונת 2024/2025 הצטרף לגלגול החדש של מכבי ירושלים שהוקמה מחדש בליגה ב', בה הוא משמש הן כמאמן הקבוצה, והן כקפטן שלה.

לוי משחק בליגת הכדורסל הירושלמית החובבנית, ירושליג, בה שיחק בקבוצה המייצגת את שכונת גילה. ובה הוא מחזיק בשיא הנקודות למשחק נכון ל-2024. ב-2018 זכה בתואר השחקן המצטיין של הליגה.

## חיים אישיים
לוי נשוי ואב לשלושה, ומתגורר עם משפחתו בשכונת גילה בירושלים.

## הערות שוליים

## קישורים חיצוניים

קטגוריה:כדורסלנים ישראלים
קטגוריה:מאמני כדורסל ישראלים
קטגוריה:ירושלים: כדורסלנים
קטגוריה:כדורסלני הפועל ירושלים
קטגוריה:כדורסלני אליצור "איתו" אשקלון
קטגוריה:כדורסלני הפועל גלבוע גליל
קטגוריה:כדורסלני בית"ר ירושלים
קטגוריה:כדורסלני מכבי ירושלים
קטגוריה:ישראלים שנולדו ב-1987
דעת זקנים מבעלי התוספות

**דעת זקנים** או **דעת זקנים מבעלי התוספות** הוא חיבור הכולל פירוש על התורה, המיוחס לבעלי התוספות. חיבור זה אימץ גישה לפירוש המקרא, המשלבת בין פשט לדרש. וכך נכתב בשער המהודרה הראשונה .

מלבד חיבור זה ישנם חיבורים נוספים שמיוחסים לבעלי התוספות על התורה: ספר הדר זקנים, ומושב זקנים.

## רקע היסטורי
בעלי התוספות פעלו בעיקר בצרפת ובאשכנז (גרמניה) בין המאות ה-12 וה-14, ורבים מהם היו תלמידיו ונכדיו של רש"י. הם נודעו בעיקר בזכות פירושיהם על התלמוד, אך חיברו גם פירוש על התורה.

חיבור זה החל להיווצר כבר בחיי רש"י ובשנים הסמוכות לפטירתו, ומהווה אסופת הערות, הגהות וחידושים על פירוש רש"י לתורה. כדרך חיבור התוספות על התורה, אף חיבור זה כולל חידושים מכלל בעלי התוספות, כשזהותם אינם ידועה, עם זאת רבים מהחידושים מופעים בחידושי הרא"ש לתורה רובים בלשון זהה ממש.

## מבנה ותוכן החיבור
כאמור, חיבור דעת זקנים סובב על המקרא, אך הוא כולל גם הן הערות על פירוש רש"י: דיונים והבהרות לדברי רש"י, לעיתים תוך הצעת פרשנות חלופית או הרחבה. וכן חידושים דרשות ורעיונות מקוריים המתבססות על הפסוקים. כן משלב החיבור מובאות ממדרשי חז"ל, לביסוס והרחבת הפירוש.

החיבור בנוי בצורה של שקלא וטריא: דיונים מעמיקים, שאלות ותשובות, בדומה לסגנון התוספות על התלמוד. והוא כולל לעיתים שילוב של פשט ודרש: התייחסות הן למשמעות הפשוטה של הכתוב והן לדרשות שונות מהכתוב. החיבור מציע מגוון דעות פרשניות, לעיתים ללא הכרעה חד-משמעית.

## הדפסת החיבור
החיבור נותר בכתבי יד במשך מאות שנים, עד שהודפס לראשונה בליוורנו בשנת תקמ"ג (1783) על ידי בנו של הרב יצחק נוניס ואיס, רבי יעקב נוניס ואיס, במהדורה זו שולב חיבורו של רבי יהודה בן אליעזר ספר "מנחת יהודה" על פירושו של רש"י על התורה. כן הוסיף בסופו מפתחות על הספר בשם 'עפר יעקב'.

את השם 'דעת זקנים' קבע המוציא לאור לשלושת הספרים, ו"חיבור מרבותינו בעלי התוספות" קבע כשם החיבור הנוכחי. אמנם במשך השנים התקבע השם 'דעת זקנים מבעלי התוספות' כשמן של החיבור.

## מהדורות נוספות
לאחר המהדורה הראשונה, יצאו לאור מספר מהדורות נוספות:
* **מהדורת אופן (1834)**: הודפסה על ידי הרב אהרן קוטנא, שהוסיף חיבור בשם "שארית יוסף" בסוף כל פרשה, עם הסכמתו של החת"ם סופר שכתב בדבריו :.
* **מהדורת ורשה (1875)**: במהדורה זו הושמט לגמרי השם "דעת זקנים", והחיבור נקרא "רבותינו בעלי התוספות על חמשה חומשי תורה".

כיום, החיבור מודפס בדרך כלל כחלק ממקראות גדולות או קובצי מפרשים על התורה, ואינו מצוי כספר בפני עצמו: כך למשל בהוצאת המאור, החיבור מופיע בסוף הכרך תחת השם "דעת זקנים מבעלי התוספות", לצד פירוש הרא"ש על התורה. ובהוצאת עוז והדר החיבור נדפס בגוף הספר בצמוד לפסוקי התורה, תחת השם "דעת זקנים".

## קישורים חיצוניים
* 
* 
* 
* 
* 

## הערות שוליים

קטגוריה:פרשנות המקרא
קטגוריה:בעלי התוספות
קטגוריה:פירושי התנ"ך
חומצה פירוגלוטמית

**חומצה פירוגלוטמית** (ידועה גם כ-**PCA**, **5-אוקסופרולין**, **חומצה פידולית**) היא נגזרת טבעית ונפוצה אך לא מספיק נחקרת של חומצת אמינו, שבה קבוצת האמינו החופשית של חומצה גלוטמית או גלוטמין עוברת ציקליזציה ליצירת לקטם. שמות הבסיס מצומד של חומצה פירוגלוטמית, אניון, מלחים, ואסטרים הם **פירוגלוטמט**, 5-אוקסופרולינאט, או פידולאט.
ממוזער|שמאל|250px|יצירת חומצה פירוגלוטמית מגלוטמין בקצה ה-N הטרמינלי.
היא מטבוליט במעגל הגלוטתיון שהופך לגלוטמט על ידי 5-אוקסופרולינאז. פירוגלוטמט נמצא בחלבונים רבים, כולל בקטריורודופסין. שיירי חומצה גלוטמית וגלוטמין בקצה ה-*N*-טרמינלי יכולים לעבור ציקליזציה באופן ספונטני ולהפוך לפירוגלוטמט, או לעבור המרה אנזימטית על ידי ציקלאזות גלוטמיניל. זהו אחד מכמה סוגים של קצוות N חסומים המהווים בעיה עבור ריצוף קצה N באמצעות כימיית אדמן, הדורשת קבוצת אמינו ראשונית חופשית שאינה קיימת בחומצה פירוגלוטמית. האנזים פירוגלוטמט אמינופפטידאז יכול לשחזר קצה N חופשי על ידי ביקוע שייר הפירוגלוטמט.

חומצה פירוגלוטמית קיימת כשני אננטיומרים נפרדים:
*(2*R*) או D אשר במקרה הוא (+) או *d*
*(2*S*) או L אשר במקרה הוא (–) או *l*

## מטבוליזם
כפי שהתגלה לראשונה בשנת 1882, ניתן לייצר חומצה פירוגלוטמית על ידי חימום חומצה גלוטמית ב-180 מעלות צלזיוס, מה שגורם לאיבוד של מולקולת מים. בתאים חיים, היא נגזרת מגלוטתיון באמצעות פעולה של אנזים, γ-גלוטמיל ציקלוטרנספראז. חומצה פירוגלוטמית עשויה לתפקד באחסון גלוטמט, ופועלת כדי להתנגד לפעולת הגלוטמט, כולל במוח. היא פועלת גם על המערכת הכולינרגית במוח; עמילואיד β המכיל חומצה פירוגלוטמית מוגבר במחלת אלצהיימר; זה עשוי להיות חלק מתהליך המחלה.
רמות מוגברות של חומצה פירוגלוטמית בדם, המובילות לעודף בשתן (5-אוקסופרולינוריה), יכולות להתרחש לאחר מינון יתר של פאראצטמול, כמו גם במומים מולדים מסוימים בחילוף החומרים, הגורמים לחמצת מטבולית עם מרווח אניוני גבוה.

## שימושים
המלח הנתרן של חומצה פירוגלוטמית—ידוע גם בשם נתרן פירוגלוטמט, נתרן PCA, או נתרן פידולאט—משמש לעור יבש ולמוצרי שיער, מכיוון שהוא חומר לחות. יש לו רעילות נמוכה ואינו מגרה עור, אך השימוש בו במוצרים מוגבל על ידי מחיר גבוה.

חומצה L-פירוגלוטמית נמכרת באינטרנט כתוסף תזונה נואוטרופי.

מגנזיום פידולאט, מלח המגנזיום של חומצה פירוגלוטמית, נמצא בכמה תוספי תזונה מינרליים.
במחקר פרה-קליני, נחשפו תכונות פרמקולוגיות נוספות של חומצה פירוגלוטמית, כגון פעילות אנטי-פוספודיאסטראז מסוג 5, אנטי-האנזים המהפך אנגיוטנסין, ואנטי-אוריאז.

## קישורים חיצוניים

## הערות שוליים

קטגוריה:חומצות אמינו
ענבל ארנון

**ענבל ארנון** (נולדה ב-11 בנובמבר 1978) היא פרופסור מן המניין בחוג לפסיכולוגיה באוניברסיטה העברית בירושלים. תחומי מחקרה הם פסיכובלשנות, רכישת שפה ראשונה וההבדלים בין למידת שפה ראשונה ושנייה.

## ביוגרפיה
ארנון נולדה (1971) בירושלים, לרות ולאריה ארנון, פרופסור אמריטה לכלכלה באוניברסיטת בן-גוריון בנגב. לענבל אח אחד, אדם. סבה הוא יעקב ארנון שהיה כלכלן ישראלי, ושהיה ראש אגף תקציבים ומנכ״ל משרד האוצר. היא גדלה בירושלים. למדה בבית הספר לערכי תנועת העבודה גבעת גונן, ובתיכון בבית הספר התיכון ליד האוניברסיטה.

בשנת 2003 סיימה ארנון בהצטיינות את לימודי התואר הראשון בבלשנות באוניברסיטת תל אביב. בשנת 2004 סיימה בהצטיינות את התואר השני בפסיכובלשנות באוניברסיטת אדינבורו. בשנת 2010 סיימה את עבודת הדוקטורט בבלשנות באוניברסיטת סטנפורד. נושא עבודתה היה Starting Big - The role of multi-word phrases in language" learning and use".

משנת 2017 היא פרופסור מן המניין בחוג לפסיכולוגיה באוניברסיטה העברית בירושלים.

ענבל אם לילד אחד.

## פעילות אקדמית
בשנת 2014 ייסדה את המעבדה הפתוחה במוזיאון המדע ע"ש בלומפילד בירושלים, אשר נועדה לחשוף הורים וילדים לממצאים חדשים בתחום התפתחות הילד ולקדם מחקר בתחום זה בישראל. המעבדה הוקמה על פי מודל המעבדה החיה.

בשנת 2018 הייתה חברת מערכת בכתב העת Journal of Child Language ובכתב העת Journal of Memory and Language.

נבחרה כחברת האקדמיה הצעירה למדעים.

במחקריה ארנון מבססת מודל אלטרנטיבי לשיטת חומסקי לתיאור תהליך רכישת שפה על ידי ילדים. על פי המודל הזה, המכונה "תלוי שימוש", תינוקות וילדים אינם פועלים על פי כללים מולדים הטבועים במוחותיהם, אלא משתמשים בכלים קוגניטיביים ובמנגנוני למידה מתוחכמים כדי לפענח את עקרונות השפה מתוך הקלט שהם שומעים.

## פרסים והוקרה
בשנת 2011 זכתה בפרס פיטר ג'סקיק למאמר הטוב ביותר עבור מחקרה בנושא מסגרות שפתיות בקרב ילדים.

בשנת 2014 זכתה בפרס גולדה מאיר למצוינות אקדמית ובפרס הצטיינות בהוראה של המחלקה לפסיכולוגיה באוניברסיטה העברית.

## קישורים חיצוניים
* ענבל ארנון באתר האוניברסיטה העברית בירושלים
* 
* 

## הערות שוליים

2024 12
קטגוריה:בלשניות ולשונאיות ישראליות
קטגוריה:בלשנים ולשונאים ישראלים
קטגוריה:סגל האוניברסיטה העברית בירושלים: פסיכולוגיה
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת אדינבורו
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:חברי האקדמיה הצעירה הישראלית
קטגוריה:חברות האקדמיה הצעירה הישראלית
קטגוריה:ישראליות שנולדו ב-1978
קטגוריה:ישראלים שנולדו ב-1978
שקרים נפרדים

**שקרים נפרדים** (באנגלית: **Separate Lies**) הוא סרט דרמה בריטי משנת 2005 בבימויו של ג'וליאן פלוז, עם טום וילקינסון, אמילי ווטסון ורופרט אוורט בתפקידים הראשיים.

פלוז כתב גם את התסריט שמבוסס רומן של נייג'ל בלצ'ין  - תאונת דרכים חושפת סודות של שקרים וכגידה במשפחה.
## תקציר העלילה
ג'יימס מאנינג (טום וילקינסון) הוא עורך דין עשיר בלונדון. הוא מתגורר עם אשתו הצעירה והנאה אן (אמילי ווטסון) בכפר קטן לא רחוק מלונדון. לזג אין ילדים ואת עבודות הבית מבצעת העוזרת הנאמנה מאגי (לינדה באסט).

בשכנותם גר שכן עשיר בשם ויליאם ביול (רופרט אוורט), גרוש נאה עם שני ילדים. ג'יימס מבלה את רוב זמנו במשרד בלנודון וחוזר לפנות ערב ברכבת.

בכפר אירעה תאונת דרכים ובעלה של מאגי שרכב על אופנים נהרג מפגיעת מכונית נוסעת.

בהלוויה שם ג'יימס לב לשריטה במכונית של ביול שתוקנה למחרת. הוא פונה לביול בדרישה שיסגיר את עצמו אך ביול מגלה לו שאן היא זאת שנהגה במכוניתו.

אן לא מכחישה שנהגה וגם מגלה שהיא מנהלת רומן עם ביול. היא אומרת לג'יימס שביול נותן לה יחס חם ומתחשב, שלא כמוהו.

בחקירה מטפל מפקח מרשל דייוויד היירווד. ג'יימס מתנחם בינתיים במיטה של מזכירתו פרסיליה (הרמיוני נוריס).

מאגי מגלה למפקח כי המכונית הדורסת הייתה שייכת כנראה לביול. מתגלה כי היא עבדה מקודם אצל ביול וגנבה משם כסף. היא פוטרה ולא יכלה למצוא עבודה במשך מספר שנים ורק אן ריחמה עליה וקיבלה אותה כמות שהיא. אן רוצה להסגיר את עצמה אך מאגי מגינה עליה ומבטלת את עדותה.

ביול לוקה בסרטן ואן סועדת אותו עד מותו. אן נפגשת עם ג'יימס בבית הקברות ונראה שהם מעוניינים בחידוש הקשר ביניהם.

## צוות השחקנים

## קישורים חיצוניים

*קדימון לשקרים נפרדים, באתר יוטיוב

קטגוריה:סרטי 2005
קטגוריה:סרטים בריטיים
קטגוריה:סרטי דרמה בריטיים
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטים באנגלית
Where Have All the Flowers Gone

"**Where Have All the Flowers Gone**" (בעברית: "**לאן נעלמו כל הפרחים?**") הוא שיר עם שנכתב על ידי הזמר-יוצר האמריקאי פיט סיגר בשנת 1955. השיר נכתב בהשראת שיר העם הקוזאקי המסורתי "קולודה-דודה", והמנגינה היא עממית-אירית.

השיר יצא כסינגל מסדרת 45 של היכל התהילה של קולומביה רקורדס בשנת 1964. שלישיית גשר הירקון הקליטה את הגרסה העברית, שכתב חיים חפר, באלבומם "אהבה ראשונה" בשנת 1965.

## רקע
את ההשראה לשיר, קיבל סיגר מקריאת הרומן הרוסי בשם "ושקט זורם הדון" של מיכאיל שולוחוב, על נהר הדון ברוסיה ועל הקוזאקים שחיו לאורכו במאה ה-19. הוא מתאר את חיילי הקוזקים דוהרים להצטרף לצבא הצאר, תוך כדי שהם שרים שלוש שורות מתוך שיר עם קוזאקי מסורתי "קולודה-דודה" (באוקראינית: Колода-дуда): 'איפה הפרחים? הבנות קטפו אותן / איפה הבנות? כולן נשואות / איפה הגברים? כולם בצבא'. סיגר שר את שלושת הבתים בראשונים של השיר באוברלין קולג' בשנת 1955. ג'ו היקרסון, שהיה סטודנט באותו קולג' ושמע את השיר, חיבר את שני הבתים הנוספים.

## גרסאות כיסוי
### 1964-1961
* שלישיית קינגסטון  (1961)
* פיטר, פול ומרי (1962)
* מרלן דיטריך ביצעה את השיר באנגלית, צרפתית וגרמנית. דיטריך ביצעה לראשונה את השיר "Qui peut dire où vont les fleurs?" בצרפתית בשנת 1962 בקונצרט של יוניצ"ף. היא גם הקליטה את השיר באנגלית ובגרמנית, בשם "Sag mir, wo die Blumen sind". היא ביצעה את הגרסה בגרמנית בסיור בישראל, והייתה האמנית הראשונה ששברה את הטאבו של שימוש פומבי בשפה הגרמנית בישראל מאז מלחמת העולם השנייה.

* הזמרת האיטלקית-צרפתייה דלידה בגרסה בצרפתית (1962)
* המחפשים (1963)
* בובי דארין (1963)
* ורה לין (1964)
* ארבעת האחים (1964)
* ארבע העונות (1964)

### 1969-1965
* ג'ואן באאז גרסה בגרמנית (1965)
* ג'וני ריברס  (1965)
* הארי בלפונטה (1966)
* וס מונטגומרי גרסה אינסטרומנטלית (1968)

### 1979-1970
* רוי אורביסון (1970)
* ביל אנדרסון , זמר קאנטרי (1971)
* להקת אדמה, רוח ואש (1972)
* ריצ'י הייבנס (1972)

### 1980-הווה
* ברני סנדרס (1987)
* אוליביה ניוטון-ג'ון (2004)
* זמרת הקאנטרי דולי פרטון (2005)
* כריס דה ברג (2008)
* להקת האוונגרד הגרמנית איינשטירצנדה נויבאוטן גרסה בגרמנית (2014)

## קישורים חיצוניים

* איפה הפרחים, באתר הספרייה הלאומית
* מילות השיר באנגלית, באתר שירונט
* מילות השיר בעברית, באתר שירונט
* אקורדים לשיר, באתר Chordify
* 

### גרסאות בעברית
* 
* 
* 
* 
* 
* 

### גרסאות באנגלית
* 
* 
* 
* 

### גרסאות בצרפתית
* 
* 

### גרסאות בגרמנית
* 
* 

## הערות שוליים

קטגוריה:שירי פיט סיגר
קטגוריה:שירי שלישיית גשר הירקון
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירי מחאה
קטגוריה:שירי שלום
קטגוריה:שירים על פרחים
קטגוריה:שירי פולק
קטגוריה:סינגלים בהוצאת קולומביה רקורדס
קטגוריה:שירי דלידה
חטיבת האש 990

**חטיבת האש 990** היא מפקדת חטיבת תותחנים במילואים הכפופה לעוצבת הבזק. בשונה משאר חטיבות האש, למפקדת החטיבה לא כפוף אף גדוד והיא מורכבת מכוחות מסופחים.

## היסטוריה
### הקמה
כשהוקמה עוצבת הבזק ב-15 בספטמבר 2020, הוקם בתוכה מרכז אש חטיבתי. בהמשך, מרכז האש הפך להיות חטיבת האש 990. 

### מלחמת חרבות הברזל
במהלך התמרון ברצועת עזה, חטיבת האש 990 פעלה במסדרון נצרים וחיסלה עשרות מחבלים, השמידה תשתיות וסייעה במתן אש לכוחות המתמרנים. בין היתר, תקפה עשרות חוליות שביצעו ירי תלול מסלול, תוך סגירות מעגל מיידיות, וחיסלה מחבלים בדרגות שונות ותפקידים שונים בחמאס ובג'יהאד האסלאמי הפלסטיני לאחר איסוף מודיעיני, שחלקם גם השתתפו בטבח שבעה באוקטובר.

באוגוסט 2024, במסגרת מבצע חטיבתי שזכה לכינוי "הכדור האחרון", חיסלו לוחמי החטיבה את קצין הנוח'בה מוחמד אבו חטב שפלש לנגב המערבי בשבעה באוקטובר, ולאחר מכן חזר לעזה והפך לצלף. לצידו נהרגו כ-20 מחבלים מהחמאס ומהג'יהאד האסלאמי, בהם מפקדי שטח בכירים, מכווני טרור ליהודה ושומרון ומשתתפים מרכזיים בפלישת שבעה באוקטובר.

בתחילת דצמבר 2024 חיסלו כוחות חטיבת האש 990 מחבלים רבים, ביניהם עבד אל־ראזק, מחבל חמאס אשר שימש במקביל כפעיל הנדסה בחטיבת מחנות המרכז ובכוח הנוח'בה שפשט לארץ ב-7 באוקטובר. מחבלים נוספים שפשטו בשמחת תורה על יישובי העוטף וחוסלו: מרזוק אלחור, מעאד אבו גרבוע, מאעז אלחור, עבד אבו עווד יוסרי, עומר אבו עבדאללה ואחמד זהד משורות הנוחב'ה.
## מפקדי החטיבה

## הערות שוליים

קטגוריה:חטיבות אש בצה"ל
קטגוריה:עוצבת הבזק
אמילי ויקרשאם

**אמילי ויקרשאם** (באנגלית: **Emily Wickersham**; נולדה ב-26 באפריל 1984) היא שחקנית אמריקאית, הידועה בעיקר בזכות תפקידה כאלינור בישופ בסדרת הטלוויזיה "NCIS".

## ראשית חייה
ויקרשאם היא ממוצא אוסטרי ושוודי. היא נולדה בקנזס, שבארצות הברית אך גדלה במאמרונק, ניו יורק. היא למדה באוניברסיטת מוהלנברג במשך שנתיים לפני שנשרה כדי לקדם את קריירת המשחק שלה.

## קריירה
### NCIS
בשנת 2013, לפני עזיבתה של השחקנית קוט דה פבלו, לוהקה ויקרשאם לתפקיד אנליסטית ה-NSA אלינור "אלי" בישופ בסדרת הטלוויזיה "NCIS". תפקידה המקורי היה אמור לכלול שלושה פרקים בלבד אך לאחר עזיבתה של פבלו היא קודמה לתפקיד של דמות רגילה בסדרה ולאחר מכן קודמה לדמות ראשית. לאחר סיום העונה ה-18 של התוכנית ב-26 במאי 2021, 7 עונות אחרי שהצטרפה לקאסט, ויקרשאם אישרה שהיא עוזבת את התוכנית ולא תחזור לעונה הבאה.

### אחרי NCIS
ויקרשאם הופיעה גם בסרט העלילתי "נעלם" וערכה מספר הופעות אורח בטלוויזיה.

## חיים אישיים
היא נישאה למוזיקאי בלייק הנלי ב-23 בנובמבר 2010, הם התגרשו בדצמבר 2018. בשנת 2021, נולד לה ילד עם בן זוגה, ג'יימס באדג' דייל. הם נישאו בספטמבר 2024. באוקטובר 2024 נולד להם ילד שני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא שוודי
קטגוריה:אמריקאים ממוצא אוסטרי
קטגוריה:NCIS
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
יעקב זיתוני

**יעקב (קובי) זיתוני** (8 בספטמבר 1948 – 25 בדצמבר 2024) היה כדורגלן ישראלי, ששיחק בכמה קבוצות בליגת העל ובנבחרת ישראל.

## ביוגרפיה
### קריירה שחקן
בשנת 1968 החל זיתוני החל לשחק כדורגל בקבוצת הפועל חולון. הוא היה מהשחקנים הבולטים בקבוצה בשנות ה-60 וה-70 של המאה ה-20, והיה שותף לעלייתה ההיסטורית של הקבוצה לליגה הבכירה בעונת המשחקים 1969/70. בשנת 1978 הושאל למועדון הפועל תל אביב. בשנת 1980 דרשה הפועל חולון את החזרתו, אך הפועל תל אביב סירבה; בעקבות כך פנתה הפועל חולון לבית המשפט המחוזי, ולבסוף שילם מרכז הפועל פיצוי להפועל חולון. זיתוני שיחק במשך בהפועל תל אביב במשך שלוש עונות, והיה שותף לזכייתה באליפות בעונת 1980/1981 והעפלתה לגמר הגביע באותה העונה. בהמשך שיחק במספר קבוצות נוספות ביניהן בני יהודה תל אביב, מכבי יבנה, והפועל צפרירים חולון עימה העפיל בעונת 1986/87 לליגת העל, בית"ר חולון, בית"ר נתניה, מכבי טמרה והפועל בת ים, אשר במדיה שיחק עד שפרש ממשחק פעיל בגיל 42.

בשנת 1981, זכה לזימון בכורה לנבחרת ישראל בגיל 33.

### לאחר הפרישה
לאחר פרישתו ממשחק פעיל, היה זיתוני לתקופה קצרה מאמן קבוצת הנוער של צפרירים חולון, שתחת הדרכתו עלתה לליגה הראשונה, ובהמשך אף זכתה בגביע המדינה לנוער.

בנוסף לכך היה זיתוני פעיל במישור המוניציפלי, ובשנת 2008 נבחר למועצת העיר חולון. הוא כיהן כשתי קדנציות כחבר מועצה מטעם סיעתו של ראש עיריית חולון לשעבר מוטי ששון וכמחזיק תיק הספורט. בשנת 2023 זכה בתואר יקיר העיר חולון.

זיתוני נפטר ב-25 בדצמבר 2024, והובא לקבורה בבית העלמין הדרום בחולון.

## חיים אישיים
גם בניו של זיתוני הלכו בעקבותיו, ובנו אורן שיחק בין היתר במכבי תל אביב ובהפועל חיפה. בנו יניב שהיה גם הוא שחקן כדורגל, נפטר באופן פתאומי בשנת 2007. ביוזמתו של זיתוני הוקמה קבוצת הכדורגל מ.כ "יניב" חולון, שנקראה על שמו. לימים, שונה שמה (באישורו) לקבוצת "ירמיהו" חולון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חולון: כדורגלנים
קטגוריה:יקירי חולון
קטגוריה:כדורגלני הפועל תל אביב
קטגוריה:כדורגלני מכבי יבנה
קטגוריה:כדורגלני בני יהודה תל אביב
קטגוריה:כדורגלני צפרירים חולון
קטגוריה:כדורגלני בית"ר נתניה
קטגוריה:כדורגלני מכבי טמרה
קטגוריה:כדורגלני הפועל בת ים
קטגוריה:כדורגלני נבחרת ישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1948
קטגוריה:ישראלים שנפטרו ב-2024
אלעד זאבי

**אלעד זאבי** (27 בספטמבר 1982 – 26 בדצמבר 2024) היה עיתונאי ספורט ישראלי, אשר שימש ככתב ה-NBA וכפרשן כדורסל בעיתון "הארץ".

## ביוגרפיה
זאבי נולד ב-1982 ברעננה ולמד בישיבת בני עקיבא רעננה. שירת בצה"ל בחיל התותחנים. למד לתואר ראשון בתקשורת ומדע המדינה באוניברסיטת בר-אילן.

בשנת 2008 החל לעבוד בעיתון "הארץ" כמפיק במדור הספורט. בהמשך החל לעסוק בעריכה ובכתיבה במדור. במקביל כתב באתר "כדורסלע" של ערן סלע.

זאבי סיקר אירועי ספורט רבים, בהם פיינל פור היורוליג בשנת 2014, אליפות וימבלדון בשנת 2015 וגמר ה-NBA.

ב-2017 פרסם יחד עם שרון דוידוביץ' את הספר "נבחרת החלומות" העוסק בדירוג 50 הכדורסלנים הגדולים ביותר בדור האחרון. ב-2021 פרסמו השניים את הספר "סיפור אולימפי" העוסק ב-50 הרגעים הגדולים בתולדות המשחקים האולימפיים.

זאבי היה נשוי לאילנית ואב לשניים. ב-26 בדצמבר 2024 נפטר ממחלת הסרטן והובא למנוחות בבית העלמין פרדס חיים בכפר סבא.

## קישורים חיצוניים
* 
* 
* 

קטגוריה:עיתונאי ספורט ישראלים
קטגוריה:סגל הארץ
קטגוריה:פרשני כדורסל ישראלים
קטגוריה:בוגרי ישיבת בני עקיבא רעננה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1982
קטגוריה:ישראלים שנפטרו ב-2024
קטגוריה:אישים הקבורים בבית הקברות פרדס החיים בכפר סבא
חאדיבו

**חאדיבו** (בערבית: **حديبو**; בעבר הייתה ידועה בשם תמרידה) היא עיר בחופו הצפוני של האי סוקוטרה השייך לתימן. נכון לשנת 2004, אוכלוסיית העיר מונה 8,545 נפשות. היא משמשת כבירת מחוז סוקוטרה והיא הגדולה ביותר מבין יישובי הארכיפלג.

נמל התעופה סוקוטרה  ממוקם כ־11 קילומטרים מערבית לעיר. 

## קישורים חיצוניים

קטגוריה:תימן: ערים
עבדולרזא שהלאי

**עבדולרזא שהלאי** (בפרסית: **عبدالرضا شهلایی**, תעתיק מדויק: עבדאלרצ'א שהלאיי; מכונה גם **יוסוף אבו אל-קרח**' ו**חאג'י יוסף**; נולד ב-1957) הוא מחבל איראני. פעל בעבר תחת גיס עיראק של משמרות המהפכה, וכיום הוא מפקד קורפוס המפרץ הפרסי וחצי האי ערב של כוח קודס.

ב-11 באוקטובר 2011 הגדיר אותו מחלקת האוצר של ארצות הברית כטרוריסט בין-לאומי.

## ביוגרפיה
עבדולרזא שהלאי נולד ב-1957 באיראן.

ב-20 בינואר 2007 פיקד על יחידה שביצעה פיגוע בכרבלא בעיראק, בו נהרגו חמישה חיילים אמריקאים.

ב-2008, משרד האוצר של ארצות הברית סיווג את שהלאי כאיום על השלום והיציבות של עיראק ושל ממשלת עיראק, ובעקבות זאת נחסמו כל נכסיו והרכוש שברשותו.

ב-2011 מימן וניהל את הקנוניה שניסתה, ללא הצלחה, להתנקש בחייו של שגריר סעודיה לארצות הברית בוושינגטון הבירה.

בסך הכל בכל הפיגועים שניסה לבצע נהרגו 200 אנשים, אך רוב הפיגועים סוכלו.

ב-11 באוקטובר 2011, משרד האוצר של ארצות הברית הגדיר את שהלאי כטרוריסט בין-לאומי, והציב על ראשו פרס של 15 מיליון דולר.

ב-2018 בחריין, האיחוד האירופי, ערב הסעודית והממלכה המאוחדת הגדירו אותו כטרוריסט.

ב-3 בינואר 2020 ביום בו ארצות הברית התנקשה בקאסם סולימאני היה גם ניסיון התנקשות נגד עבדול, אך הניסיון נכשל ועבדול נפצע.

כיום הוא משמש כמפקד קורפוס המפרץ הפרסי וחצי האי ערב של כוח קודס האחראי על תימן ושיתוף הפעולה עם כוחות החות'ים.

## הערות שוליים

קטגוריה:אנשי משמרות המהפכה האסלאמית
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראנים שנולדו ב-1957
קטגוריה:מבצע עם כלביא
קטגוריה:מבצע שאגת הארי
זוהר זמיר

**זוהר זמיר** היא קומיקאית, שחקנית עבר ומדבבת ישראלית.

## ביוגרפיה
### כשחקנית

ב-1988 הופיעה בסרט המתיחות "מצלמה בלי בושה".

ב-1989 הופיעה בסרט המתיחות "על הפנים". באותה שנה גילמה את דמותה של חוה בסרט "יוסל'ה, איך זה קרה?". בנוסף באותה השנה הוציאה שיר שנקראה "לא לסמים".

ב-1991 הופיעה כמכשפה בתוכנית "מסיבת גן" ששודרה בערוץ הראשון.

ב-1994 הופיעה בתוכנית של HOT "ספיר" לצד רוזינה קמבוס שהיוותה פארויה על טלנובלות דרום אמריקאיות. בשנה זו גם שיחקה בתוכנית המערכונים של הטלוויזיה החינוכית "צאבלה".

ב-1995 הופיעה בתוכנית הקומית של הערוץ הראשון "זהו זה!".

בשנים 1995–1996 הייתה בין מנחי התוכנית "פרפר נחמד" ששודרה בטלוויזיה החינוכית.

ב-1998 שיחקה בסרט הילדים הקומי "סופר בוי" בתפקיד אודליה המורה.

### כמדבבת

ב-1992 דיבבה את לכלוכית בסדרה "לכלוכית".

ב-1994 דיבבה בסדרה "פילוני וחבריו" דיבבה את צלילית / בקבוקי.

ב-1997 דיבבה את בריג'יט בסרט "סוד הממלכה הקסומה 2: סודה של הטירה".

ב-1998 דיבבה ושרה בסרט "הברווזון המכוער" דיבבה את גרדאלין / בת מנהל התיאטרון / דמויות שונות. באותה השנה גם דיבבה בסרט "קספר".

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו במאה ה-20
הביטלס: שמונה ימים בשבוע

**הביטלס: שמונה ימים בשבוע** (באנגלית: **The Beatles: Eight Days a Week – The Touring Years**) הוא סרט תיעודי משנת 2016 בבימויו של רון הווארד המתעד את להקת הביטלס במהלך השנים בהן הופיעו מ-1962 עד 1966, מההופעות שלהם במועדון הקאוורן בליברפול ועד להופעה האחרונה שלהם בסן פרנסיסקו בשנת 1966. הסרט יצא לאקרנים ב-15 בספטמבר 2016 בבריטניה ובארצות הברית, וכעבור ימיים עלה לשירות הסטרימינג הולו. הסרט היה מועמד למספר פרסים, ביניהם הסרט התיעודי הטוב ביותר טקס פרסי האקדמיה הבריטית לקולנוע ה-70.

הסרט הופק בשיתוף פעולה עם חברי הביטלס הנותרים, פול מקרטני ורינגו סטאר, ואלמנות הביטלס יוקו אונו ואוליביה הריסון. בנוסף לתפקידו כבמאי, שימש רון גם כמפיק לצד בריאן גרייזר, נייג'ל סינקלייר וסקוט פסוצ'י. הסרט נכתב על ידי מארק מונרו ונערך על ידי פול קראודר.

הסרט גרף 2.9 מיליון דולר בארצות הברית ובקנדה ו-9.4 מיליון דולר בשאר העולם, מתוכם 1.4 מיליון דולר בבריטניה. בישראל הוקרן הסרט במסגרת פסטיבל דוקאביב, ולאחר מכן בערוץ yes דוקו.

## תביעה משפטית
לפני יציאת הסרט פורסם כי הוא יכלול 30 דקות של צילומים מתוך המופע של הלהקה ב-1965 באצטדיון שיי, שצולמו על ידי חברת ההפקות של אד סאליבן ושודרו בטלוויזיה ב-1966 בתור "הביטלס באצטדיון שיי". ההופעה כללה 11 שירים שצולמו במקור על סרט 35 מ"מ ושוחזרו דיגיטלית ברזולוציית 4K עבור הסרט התיעודי, בנוסף לסאונד מחודש על ידי ג'יילס מרטין, בנו של מפיק הביטלס ג'ורג' מרטין. ב-12 בספטמבר 2016, שלושה ימים לפני הקרנת הבכורה של הסרט, Apple Corps ו-Subafilms Ltd נתבעו על ידי נציגיו של סיד ברנשטיין, האמרגן של ההופעה באצטדיון שיי ב-1965, שנפטר ב-2013. על פי התביעה, השימוש בחומר המצולם היה בגדר הפרת זכויותיו של ברנשטיין על הקלטות המאסטר מהאירוע. התובעים, חברת Sid Bernstein Presents, ביקשו צו מניעה נגד פרסום הצילומים בסרט. התביעה הוגשה לאחר שפנייה קודמת למשרד זכויות היוצרים נדחתה. עורך הדין של Apple Corps תיאר את התביעה כ"תביעת סרק", היות שלברנשטיין היה הסכם עם הנהלת הלהקה לגבי זכויות הסרט, וכן ציין כי ברנשטיין עצמו מעולם לא הגיש תביעה כלשהי במהלך חייו. למרות זאת, תיעוד ההופעה באצטדיון שיי נותר רק בגרסת הסרט שהוקרנה בבתי הקולנוע, ואינו זמין בגרסאות הביתיות של הסרט. ביולי 2017 נדחתה התביעה.

## פרסים ומועמדויות
ממוזער| הביטלס באוגוסט 1965 במסיבת העיתונאים שלהם באצטדיון מטרופוליטן בבלומינגטון, מינסוטה
* טקס פרסי הגראמי ה-59 - פרס הסרט המוזיקלי הטוב ביותר.
* טקס פרסי האקדמיה הבריטית לקולנוע ה-70 - מועמד לפרס הסרט התיעודי הטוב ביותר.
* טקס פרס סטלייט ה-21 - מועמדות לפרס הסרט התיעודי הטוב ביותר.
* טקס פרס אמי לבידור בפריים טיים ה-69 - פרסים על עריכת הסאונד ומיקס סאונד לתוכנית לא-עלילתית לג'ון מייקלס, הריסון מייל, דן קניון, ויל דיגבי ומליסה מואיק; מועמדות לפרסי הסרט הדוקומנטרי הטוב ביותר, התסריט הטוב ביותר לתוכנית לא-עלילתית, העריכה הטובה ביותר לתוכנית לא-עלילתית.

## קישורים חיצוניים
* 

## הערות שוליים

קטגוריה:סרטים תיעודיים אמריקאיים
קטגוריה:סרטי רון הווארד
קטגוריה:סרטי 2016
קטגוריה:סרטי הביטלס
קטגוריה:סרטים תיעודיים על זמרים
נסיעה נעימה, המפתחות בפנים

260px|ממוזער|הרכב של המשפחה בסרט
**נסיעה נעימה, המפתחות בפנים** (באנגלית: **National Lampoon's Vacation**) הוא סרט קומדיה שחורה אמריקאי משנת 1983 בבימויו של הארולד ראמיס. התסריט לסרט נכתב על ידי ג'ון יוז.

הסרט, אשר הופק בתקציב של 15 מיליון דולרים, גרף מעל ל-61.4 מיליון דולרים בקופות.

## תקציר העלילה
משפחת גריסוולד יוצאים לטיול שאפתני בן שבועיים בארצות הברית - מפרברי שיקגו לפארק השעשועים הבדיוני "וואלי וורלד" בקליפורניה. את הטיול מארגן הפטריארך קלארק גריסוולד (מגולם על ידי צ'בי צ'ייס). לרוע מזלם, לאורך הדרך המשפחה נאלצת להתמודד עם תקלות ואתגרים מהותיים שונים. למרות הכאוס, קלארק נשאר נחוש לספק לאשתו אלן (מגולמת על ידי בוורלי ד'אנג'לו) ולשני ילדיהם, ראסטי ואודרי, את "החופשה המושלמת".

## צוות השחקנים הראשי
* צ'בי צ'ייס בתפקיד קלארק גריסוולד
* בוורלי ד'אנג'לו בתפקיד אלן גריסוולד
* אנתוני מייקל הול בתפקיד ראסטי גריסוולד
* דיינה בארון בתפקיד אודרי גריסוולד
* אימוג'ין קוקה בתפקיד הדודה עדנה
* רנדי קווייד בתפקיד בן הדוד אדי
* ג'ון קנדי בתפקיד לסקי, המאבטח בוואלי וורלד
* כריסטי ברינקלי בתפקיד הנערה בפרארי האדומה

## הפקה
התסריט לסרט נכתב על ידי ג'ון יוז על בסיס הסיפור הקצר "Vacation '58" אותו הוא כתב במקור עבור המגזין National Lampoon. הארולד ראמיס וצ'בי צ'ייס סייעו לכתוב מחדש את התסריט של יוז כך שהעלילה תסופר מנקודת המבט של האב במקום מנקודת המבט של הבן.

הארולד ראמיס ביים את הסרט, אשר היה הסרט השני שהוא ביים בעקבות הסרט "מהומה במועדון" משנת 1980.

הסרט צולם במיקומים שונים ברחבי ארצות הברית כולל בקולורדו, מיזורי, אריזונה וקליפורניה. סצנות רכבת ההרים בוואלי וורלד צולמו בפארק השעשועים סיקס פלאגס מג'יק מאונטיין אשר בקליפורניה.

בסיפור הקצר המקורי של יוז, פארק השעשועים בסיפור היה דיסנילנד. על מנת למנוע בעיות משפטיות כולשהן הוחלט להחליף את דיסנילנד בפארק השעשועים הבדיוני וואלי וורלד.

## מוזיקה
המוזיקה המקורית של הסרט כלל מוזיקה שהולחנה על ידי ראלף בורנס וכמו גם שני שירים מקוריים מאת לינדזי בקינגהאם. האלבום של הפסקול יצא לראשונה לשווקים בשנת 1983 על ידי וורנר רקורדס. הסינגל של בקינגהאם "Holiday Road" מתוך האלבום הצליח להגיע למקום ה-82 במצעד הבילבורד הוט 100.

# "Holiday Road" - לינדזי בקינגהאם
# "Mr. Blue" - הפליטוודס
# "Blitzkrieg Bop" - הראמונס
# "Deep River Blues" - ראלף בורנס
# "Summer Hearts" - ניקולט לארסון
# "Little Boy Sweet" - ג'ון פוינטר
# "The Trip (Theme from *Vacation*)" - ראלף בורנס
# "He's So Dull" - ואניטי סיקס
# "Christie's Song" - ראלף בורנס
# "Dancin' Across the USA" - לינדזי בקינגהאם

## סרטי המשך
ההצלחה של הסרט הובילה לכך שלאורך השנים הופקו לסרט זה חמישה סרטי המשך - כולל הסרט "חופשה מטורפת באירופה"  שיצא לאקרנים בשנת 1985, הסרט "כיף של חופשה"  שיצא לאקרנים בשנת 1989, הסרט "חופשה מטורפת בלאס ווגאס"  שיצא לאקרנים בשנת 1997, הסרט "כיף של חופשה 2"  שיצא לאקרנים בשנת 2003, והסרט "חופשה בהפרעה" שיצא לאקרנים בשנת 2015.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סרטים על משפחות
קטגוריה:סרטי קומדיה שחורה אמריקאיים
קטגוריה:סרטי 1983
קטגוריה:סרטים שצולמו בקולורדו
גביע המדינה בכדורסל נשים 2024/2025

עונת 2024/25 בגביע המדינה בכדורסל נשים הייתה העונה ה-65 של המפעל השני בחשיבותו בכדורסל הנשים בישראל. בתחרות השתתפו עשר קבוצות ליגת העל. מכבי בנות אשדוד זכתה בגביע בפעם השישית בתולדותיה לאחר שגברה במשחק הגמר על הפועל לב ירושלים, שזכתה בגביע בעונה הקודמת.

## סיבוב א'

שש קבוצות העפילו אוטומטית לשלב רבע הגמר אליהן הצטרפו שתי המנצחות בסיבוב א'.

שני משחקי סיבוב א' נערכו ב-5 בדצמבר 2024, וב-12 בדצמבר 2024.

## רבע גמר
ארבעת משחקי רבע הגמר נערכו ב-26 בדצמבר 2024.

## חצי גמר

שני חצאי הגמר נערכו ב-17 במרץ 2025.

## גמר
משחק הגמר נערך ב-20 במרץ 2025 בבית מכבי בראשון לציון לעיניי כ-1,200 צופים. מכבי בנות אשדוד זכתה בגביע השישי בתולדותיה לאחר שגברה על הפועל לב ירושלים, מחזיקת הגביע מהעונה הקודמת. דור סער מאשדוד, שקלה 14 נקודות ומסרה שבעה אסיסטים נבחרה ל-MVP של המשחק.

## הערות שוליים

קטגוריה:2025 בישראל: כדורסל
קטגוריה:2024 בישראל: כדורסל
קטגוריה:תחרויות כדורסל ב-2025
קטגוריה:תחרויות כדורסל ב-2024
קטגוריה:עונות בגביע המדינה בכדורסל נשים
האליפות הלאומית של ארצות הברית בטניס 1925

**האליפות הלאומית של ארצות הברית בטניס 1925** הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-17 באוגוסט בתחרות הגברים שהסתיימה ב-24 באוגוסט. ב-14 בספטמבר החלו תחרויות הנשים שהסתיימו ב-19 בספטמבר. למעט תחרות זוגות גברים התחרויות התקיימו במועדון הטיז וסט סייד שבקווינס. תחרויות זוגות הגברים התקיימו בפרברי בוסטון.

בהתאם להחלטה של הפדרציה הבין-לאומית לטניס החל משנת 1924 מספר תחרויות קיבלו מעמד מיוחד שבהמשך קיבל שם גראנד סלאם. תחרות ארצות הברית הפתחו הייתה השלישי בסדר הכרונולוגי (לאחר אליפות וימבלדון). 

הלן וילס ניצחה ב-2 תחרויות (לנשים וזוגות נשים).

## התחרות
### תחרות הגברים
[שמאל|ממוזער|180px|[ביל טילדן, מנצח תחרות הגברים]]
לתחרות זו נרשמו 64 טניסאים שחולקו ל-4 בתים. מנצח אליפות ארצות הברית הפתוחה 1924 ביל טילדן נפגש במשחק הגמר עם ויליאם ג'ונסטון (ארצות הברית) וניצח ב-5 מערכות. בשביל טילדן זה היה הניצחון ה-6 ברציפות.

### תחרות הנשים
ימין|ממוזער|180px|קתלין הלן וילס, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. מנצחת תחרות 1924 הלן וילס נפגשה במשחק הגמר עם קתלין מקיין-גודפרי וניצחה ב-3 מערכות. בשביל וילס זה היה הניצחון השלישי ברציפות.

### תחרות זוגות גברים
בתחרות השתתפו מספר זוגות. במשחק הגמר ריצ'רד ויליאמס ווינסנט ריצ'רדס מארצות הברית נפגשו עם זוג מאוסטרליה ג'רלד פטרסון וג'ק הוקס וניצחו אותם ב-4 מערכות. לפטרסון זה היה הפסד שני ברציפות בתחרויות זוגות הגברים באליפות ארצות הברית.

### תחרות זוגות נשים
בתחרות השתתפו 36 זוגות. במשחק הגמר הלן וילס ומרי בראון מארצות הברית נפגשו עם מיי סאטון ואליזבת ריין גם הן מארצות הברית וניצחו ב-2 מערכות. עבור וילס זה היה הניצחון השני ברציפות ושלישי בסך הכול.

### תחרות זוגות מעורבים
בתחרות השתתפו 27 זוגות. התחרות נערכה במסצ'וסטס ב-24 באוגוסט/29 באוגוסט. במשחק הגמר קתלין מקיין-גודפרי מבריטניה וג'ק הוקס מאוסטרליה נפגשו עם ארמינטרוד הרווי מבריטניה ווינסנט ריצ'רדס מארצות הברית וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 454–483. .
* תחרות הגברים
* תחרות הנשים וזוגות נשים
* תחרות זוגות מעורבים

## הערות שוליים

1925
ארצות הברית
קטגוריה:1925 בארצות הברית
דודו כהן (קצין צה"ל)

**דוד (דודו) כהן** (נולד בשנת 1976) הוא קצין בצה"ל במילואים בדרגת אלוף-משנה, המשמש מפקד חטיבת אורי. קודם לכן שימש סגן מפקד עוצבת אדום, מפקד בא"ח גבעתי ומפקד גדוד 906.

## קורות חיים
עם גיוסו לצה"ל בשנת 1994 שובץ כהן בחטיבת גבעתי, התקבל לפלס"ר גבעתי, ועבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות, והשתתף בלחימה בדרום לבנון. בהמשך שימש כמפקד פלוגת מסלול בגדוד צבר. וכסמג"ד בחטיבה.

בשנים 2012–2014 שימש כמפקד גדוד 906, והוביל אותו בלחימה ברצועת עזה במבצע צוק איתן. בשנים 2014–2016 שימש כמפקד בא"ח גבעתי ולאחר מכן שימש כסגן מפקד עוצבת אדום. לאחר תום תפקידו השתחרר מצה"ל.

במלחמת חרבות ברזל שימש כראש מטה חטיבת גבעתי. בשנת 2024 מונה למפקד חטיבת אורי.

## הערות שוליים

קטגוריה:מפקדי גדודים בצה"ל
קטגוריה:אלופי-משנה בצה"ל
קטגוריה:ישראלים שנולדו ב-1976
האליפות הלאומית של ארצות הברית בטניס 1926

**האליפות הלאומית של ארצות הברית בטניס 1926** הייתה תחרות טניס שנערכה על מגרשי הדשא. למעט תחרות זוגות גברים התחרויות התקיימו במועדון הטניס וסט סייד שבקווינס. התחרות התחילה ב-16 באוגוסט בתחרות נשים שהסתיימה ב-23 באוגוסט. תחרויות זוגות הגברים התקיימו בפרברי בוסטון.הם החלו ב-13 בספטמבר והסתיימו ב-18 בספטמבר.

אליזבט ריין ניצחה בתחרויות זוגות נשים וזוגות מעורבים.
## התחרות
### תחרות הגברים
[ימין|ממוזער|180px|[רנה לקוסט, מנצח תחרות הגברים]]
לתחרות זו נרשמו 64 טניסאים שחולקו ל-4 בתים. מנצח אליפות ארצות הברית הפתוחה 1925 ביל טילדן הודח ברבע הגמר. במשחק הגמר רנה לקוסט מצרפת ניצח ב-3 מערכות את ז'אן בורוטרה גם הוא מצרפת.

### תחרות הנשים
שמאל|ממוזער|180px|מולה מלורי, מנצחת תחרות הנשים
בתחרות הנשים השתתפו 59 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# הלן וילס , מנצחת תחרות 1925, הודחה בסיבוב הראשון 
# אליזבת ריין , הפסידה בגמר
# '''מולה מלורי , ניצחה בתחרות
# מרי בראון , הודחה בחצי הגמר
# אלאנור גוס , הודחה ברבע הגמר
# מרתה בייארד , הודחה בחצי הגמר
# שרלוט שפין , הודחה ברבע הגמר 
# פנלופ אנדרסון , הודחה ברבע הגמר

מנצחת תחרות 1925 הלן וילס סיימה בסיבוב הראשון. בגמר מולה מלורי מארצות הברית נפגשה עם אליזבת ריין וניצחה אותה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1925 ריצ'רד ויליאמס ווינסנט ריצ'רדס מארצות הברית נפגשו עם ביל טילדן ואלפרד שפין מארצות הברית וניצחו אותם ב-4 מערכות.
### תחרות זוגות נשים
בתחרות השתתפו 30 זוגות. במשחק הגמר אליזבת ריין ואלאנור גוס מארצות הברית נפגשו עם מרי בראון ושרלוט שפין גם הן מארצות הברית וניצחו ב-3 מערכות.

### תחרות זוגות מעורבים
בתחרות השתתפו 20 זוגות. התחרות נערכה ב-30 באוגוסט/4 בספטמבר. במשחק הגמר אליזבת ריין מארצות הברית וז'אן בורוטרה מצרפת נפגשו עם הייזל הוצ'קיס וייטמן מארצות הברית ורנה לקוסט מצרפת וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 454–483. .
* תחרות הגברים
* תחרות הנשים וזוגות נשים, דף 3
* זוגות מעורבים

## הערות שוליים

1926
ארצות הברית
קטגוריה:1926 בארצות הברית
סבב האלופים בשחמט 2024

**סבב האלופים בשחמט** לשנת 2024 אורגן על ידי האתר Chess.com. הסבב התחיל ב-26 בינואר 2024 והסתיים ב-21 בדצמבר 2024. הסבב כלל ארבע תחרויות שחמט מקוונות , ותחרות חמישית פנים אל פנים על הלוח, בהשתתפות כמה מהשחקנים המובילים בעולם ששיחקו עבור קרן פרסים בסך 1,700,000 דולר אמריקאי

תחרות הגמר התקיימה באוסלו, נורווגיה. שמונה שחקנים, זוכי ארבעת האירועים הרגילים ושחקנים מובילים בטבלת הנקודות, מוזמנים. מתכונת האירוע מתנהלת כמפורט:

שמונה שחקנים משחקים זה מול זה שני משחקים. אם התוצאה תיקו מוסיפים משחק ארמגדון כדי להכריע את המנצח בשלב. השחקנים במקום הראשון והשני העפילו ישירות לחצי הגמר, המקום השלישי עד השישי עלו לשלב ההישרדות, בעוד שני המקומות האחרונים הודחו.

שלב ההישרדות: ארבעת השחקנים בשלב זה משחקים במיני טורניר כפול, כאשר כל זוג משחק שני משחקים, עם שובר שוויון ארמגדון. שני שחקנים, המנצחים בכל אחד מהדרג העליון והתחתון, עולים לחצי הגמר.

חצי גמר וגמר: ארבעה שחקנים משחקים בתחרות כדי לקבוע את הזוכה בסבב. כל שלב מורכב משישה משחקים.

לשלב הגמר העפילו שמונת השחקנים הבאים:
מגנוס קרלסן
עלי רזא פירוזג'א
מקסים ושייה-לגראב
יאן נפומניאשצ'י

וסלי סו
וינצנט קיימר
לבון ארוניאן

יאן נפומניאשצ'י ניצח את דניס לאזביק בגמר הזוכים ועלה לשלב השני. מקסים ושייה-לגראב ניצח את וינצנט קיימר ולאחר מכן את לאזביק שקיבל הזדמנות שנייה, בגמר המפסידים. משמעות הדבר היה שהרכב חצי הגמר נקבע למגנוס קרלסן נגד מקסים ושייה-לגראב ועלי רזא פירוזג'א נגד יאן נפומניאשצ'י. מגנוס קרלסן ניצח באירוע כשהביס את מקסים ושייה-לגראב 3.5-1.5 בחצי הגמר ואת נפומניאשצ'י 1–4 (ניצח בשני המשחקים הראשונים) בגמר. נפומניאשצ'י ניצח את פירוזג'א 3.5-0.5 בחצי הגמר השני.

## הגמר
### סיבוב ראשון

### סיבוב שני

### סיבוב שלישי

### סיבוב רביעי

### סיבוב חמישי

### סיבוב שישי

### סיבוב שביעי

## הגמר - בית ההישרדות

## הגמר - שלב הנוק-אאוט

## קישורים חיצוניים
* האתר הרשמי

## הערות שוליים

קטגוריה:תחרויות שחמט ב-2024